അഹ്‌മദ് സകീ യമാനി

സൗദി അറേബ്യയിലെ പെട്രോളിയം, ധാതുവിഭവ മന്ത്രി,  25 വർഷത്തോളം പെട്രോളിയം കയറ്റുമതി രാജ്യങ്ങളുടെ ഓർഗനൈസേഷനിൽ (ഒപെക്) മന്ത്രി എന്നീ നിലകളിൽ അഹമ്മദ് സാകി യമാനി (    ; 30 ജൂൺ 1930 - 23 ഫെബ്രുവരി 2021) പ്രസിദ്ധനാണ്. ന്യൂയോർക്ക് യൂണിവേഴ്സിറ്റി സ്കൂൾ ഓഫ് ലോ, ഹാർവാർഡ് ലോ സ്കൂൾ , എക്സീറ്റർ സർവകലാശാല തുടങ്ങിയ സ്ഥാപനങ്ങളിൽ നിന്ന് വിദ്യാഭ്യാസം പൂർത്തിയാക്കിയ യമാനി, 1958 ൽ സൗദി സർക്കാറിന്റെ ഉപദേശകനായി. 1962 ൽ എണ്ണ മന്ത്രിയായ അദ്ദേഹം 1973-ലെ എണ്ണ പ്രതിസന്ധിയോടെ എണ്ണവില നാലിരട്ടിയാകുന്നതിൽ മുഖ്യപങ്ക് വഹിക്കുകയുണ്ടായി.

ഓസ്ട്രിയയിലെ വിയന്നയിൽ 1975 ഡിസംബറിൽ യമാനിയെയും മറ്റ് ഒപെക് മന്ത്രിമാരെയും കാർലോസും (ജാക്കൽ) സംഘവും ബന്ദികളാക്കി . വധിച്ചുകളയാൻ നിർദ്ദേശിക്കപ്പെട്ടിട്ടും വടക്കൻ ആഫ്രിക്കയിലുടനീളം രണ്ട് ദിവസം വിമാനത്തിൽ കൊണ്ടുനടന്ന ശേഷം ബന്ദികളെ വിട്ടയക്കുകയായിരുന്നു. 1986 ഒക്റ്റോബറിൽ ഫഹദ് രാജാവ് പുറത്താക്കുന്നത് വരെ യമാനി മന്ത്രിയായി തുടർന്നു. 

2021 ഫെബ്രുവരി 23 ന് തന്റെ 90-ആം വയസ്സിൽ അഹ്‌മദ് സകീ യമാനി അന്തരിച്ചു, പിന്നീട് അദ്ദേഹത്തിന്റെ ജന്മനാടായ മക്കയിൽ സംസ്‌കരിച്ചു. 
 അവലംബം 

 കൂടുതൽ വായനയ്ക്ക് 
 Aburish, Saïd K. 1994: The Rise, Corruption and Coming Fall of the House of Saud. London: Bloomsbury. ISBN 0-7475-2040-2  p. 7 "Oil Minister Yamani, whose moderate oil-pricing policies made him the most unpopular man in his country..."
 Robinson, Jeffrey. 1989: Yamani The Inside Story. London: Fontana Press. ISBN 0-00-637408-5
 BBC News, Defining moments: Sheikh Yamani
 Country Studies. Oil Industry, Saudi Arabia
 Perez, Carlos. The Decay of the Angel (Vacheron & Constantin)

വർഗ്ഗം:2021-ൽ മരിച്ചവർ
വർഗ്ഗം:1930-ൽ ജനിച്ചവർ